《书边事四首 其三》
明代·张可大

未得君王丈二殳，人人能说扫穹庐。防边谁上方城略，筹国曾穹平准书。

四出征兵飞赤白，再言加赋算锱铢。东夷未靖中原动，只恐殷忧不易除。

作者简介：（?—1632）明南直隶应天府人，字观甫。幼警敏，读诸家兵法。万历二十九年武进士。官至登莱总兵官，进右都督。孔有德叛，城陷而死。博学好古，每与海内通人胜流相赠答。有《驶雪斋集》等。